CELEX: 32009R0903
Language: hu
Date: 2009-09-28
Title: A Bizottság 903/2009/EK rendelete ( 2009. szeptember 28. ) a Clostridium butyricum MIYAIRI 588 (FERM-P 1467) brojlercsirkéknek szánt takarmány-adalékanyagként történő engedélyezéséről (az engedély jogosultja: Miyarisan Pharmaceutical Co. Ltd, képviselője: Mitsui & Co. Deutschland GmbH) (EGT-vonatkozású szöveg)

29.9.2009   
            
            
               HU
            
            
               Az Európai Unió Hivatalos Lapja
            
            
               L 256/26
            
         
      A BIZOTTSÁG 903/2009/EK RENDELETE
   
   (2009. szeptember 28.)
   a Clostridium butyricum MIYAIRI 588 (FERM-P 1467) brojlercsirkéknek szánt takarmány-adalékanyagként történő engedélyezéséről (az engedély jogosultja: Miyarisan Pharmaceutical Co. Ltd, képviselője: Mitsui & Co. Deutschland GmbH)
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek megadásának feltételeiről és eljárásairól.
            
         
               (2)
            
            
               Az 1831/2003/EK rendelet 7. cikkével összhangban a Bizottsághoz kérelem érkezett az e rendelet mellékletében szereplő készítmény engedélyezésére vonatkozóan. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelem a „tenyésztéstechnikai adalékok” kategóriába sorolandó Clostridium butyricum MIYAIRI 588 (FERM-P 1467) készítmény brojlercsirkéknek szánt takarmány-adalékanyagként való felhasználásának engedélyezésére vonatkozik.
            
         
               (4)
            
            
               Az Európai Élelmiszerbiztonsági Hatóság (a továbbiakban: Hatóság) 2009. április 2-i véleményében (2) megállapította, hogy a Clostridium butyricum MIYAIRI 588 (FERM-P 1467) készítmény nincs káros hatással az emberi vagy állati egészségre, illetve a környezetre, és a készítmény használata igen kedvezően hat a takarmánybevitel-súlygyarapodás arányra. A Hatóság úgy véli, hogy a forgalomba hozatalt követően különleges nyomon követési követelményekre nincs szükség. Emellett az 1831/2003/EK rendelettel létrehozott közösségi referencialaboratórium által benyújtott, a takarmányban lévő adalékanyag vizsgálati módszeréről szóló jelentést is ellenőrizte.
            
         
               (5)
            
            
               Az említett készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.
            
         
               (6)
            
            
               Az ebben a rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, az „állattenyésztésben alkalmazott adalékanyag” kategóriába és a „bélflóra-stabilizálók” funkcionális csoportba tartozó készítmény takarmányadalékként való használata a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. szeptember 28-án.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 268., 2003.10.18., 29. o.
   
      (2)  The EFSA Journal (2009) 1039., 1. o.
   
      MELLÉKLET
      
                  Az adalékanyag azonosító száma
               
               
                  Az engedély jogosultjának neve
               
               
                  Adalékanyagok
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Maximális életkor
               
               
                  Minimális tartalom
               
               
                  Maximális tartalom
               
               
                  További rendelkezések
               
               
                  Az engedély lejárta
               
            
                  CFU/kg 12 %-os nedvességtartalmú teljes értékű takarmányban
               
            
                  
                     Kategória: állattenyésztésben alkalmazott adalékanyagok. Funkcionális csoport: bélflóra-stabilizálók.
                  
               
            
                  4b1830
               
               
                  Miyarisan Pharmaceutical Co.Ltd. a Mitsui & Co. Deutschland GmbH képviseletében
               
               
                  
                     Clostridium butyricum MIYAIRI 588 (FERM-P 1467)
               
               
                  
                               
                           
                           
                              Az adalékanyag összetétele:
                              
                                 Clostridium butyricum MIYAIRI 588 (FERM-P 1467) készítmény, amely a következőket tartalmazza: szilárd formában: minimum 5 × 108 CFU/g adalékanyag
                           
                        
                               
                           
                           
                              A hatóanyag jellemzése:
                              
                                 Clostridium butyricum MIYAIRI 588 (FERM-P 1467)
                           
                        
                               
                           
                           
                              Analitikai módszer (1)
                              
                              
                                           
                                       
                                       
                                          Mennyiségi meghatározás: Vasszulfit-agar az adalékanyag és az előkeverék esetében, és Clostridium butyricum MIYAIRI 588 agar a takarmány esetében.
                                       
                                    
                                           
                                       
                                       
                                          Azonosítás: pulzáló erőterű gél-elektroforézis (PFGE) módszere.
                                       
                                    
                        
               
                  Brojlercsirke
               
               
                  —
               
               
                  5 × 108 CFU
               
               
                  —
               
               
                  
                              1.
                           
                           
                              Az adalékanyag és az előkeverék használati utasításában fel kell tüntetni a tárolási hőmérsékletet, az eltarthatóság időtartamát és a pelletálási stabilitást.
                           
                        
                              2.
                           
                           
                              Használata a következő, engedélyezett kokcidiosztatikumokat tartalmazó takarmányban engedélyezett: monenzin-nátrium, diklazuril, maduramicin-ammónium, robenidin, narazin, narazin/nikarbazin, szemduramicin, dekokvinát.
                           
                        
                              3.
                           
                           
                              Biztonsági okokból: használatkor védőmaszk viselése kötelező.
                           
                        
               
                  2019.10.19.
               
            
         (1)  Az analitikai módszerek részletes leírása a közösségi referencialaboratórium honlapján található meg: www.irmm.jrc.be/crl-feed-additives